ഇതുകൊണ്ടാണ് ഈ വേദിയില് ടോസ് നിര്ണായകമാകുന്നത്, ഇന്ത്യയുടെ വമ്ബന് വിജയശേഷം പ്രതികരിച്ച് ഇന്ത്യന് ക്യാപ്റ്റന് വിരാട് കോഹ്ലി അക്ഷരാര്ത്ഥത്തില് ഏകപക്ഷീയമായ വിജയമായിരുന്നു സ്കോട്ലന്ഡിനെതിരായ മത്സരത്തില് ഇന്ത്യ നേടിയത്. സെമിഫൈനല് സാധ്യതകള് നിലനിര്ത്താന് വമ്ബന് വിജയം അനിവാര്യമായിരുന്ന മത്സരത്തില് സ്കോട്ലന്ഡ് ഉയര്ത്തിയ 86 റണ്സിന്റെ വിജയലക്ഷ്യം വെറും 6.3 ഓവറില് മറികടന്നുകൊണ്ടാണ് ഇന്ത്യ വമ്ബന് വിജയം നേടിയത്. ഇത്തരം പ്രകടനം പുറത്തെടുക്കാന് ടീമിന് സാധിക്കുമെന്ന് തങ്ങള്ക്ക് അറിയാമായിരുന്നുവെന്നും ഈ വേദിയില് ടോസ് എത്രത്തോളം നിര്ണായകമാണെന്ന് വിളിച്ചോതുന്ന മത്സരമായിരുന്നു ഇതെന്നും ഇന്ത്യന് ക്യാപ്റ്റന് വിരാട് കോഹ്ലി മത്സരശേഷം പറഞ്ഞു. Picture Source : Twitter ICC T20 WORLD CUP മത്സരത്തില് മൂന്ന് വിക്കറ്റ് നേടിയ ജഡേജയുടെയും മൊഹമ്മദ് ഷാമിയുടെയും മികവില് സ്കോട്ലന്ഡിന്റെ 85 റണ്സില് ചുരുക്കികെട്ടിയ ഇന്ത്യ 86 റണ്സിന്റെ വിജയലക്ഷ്യം 19 പന്തില് 50 റണ്സ് നേടിയ കെ എല് രാഹുലിന്റെയും 16 പന്തില് 30 റണ്സ് നേടിയ രോഹിത് ശര്മ്മയുടെയും മികവില് 6.3 ഓവറില് മറികടന്നു. 81 പന്തുകള് ശേഷിക്കെയാണ് ഇന്ത്യ വിജയലക്ഷ്യം മറികടന്നത്. വിജയത്തോടെ അഫ്ഗാനിസ്ഥാന്റെയും ന്യൂസിലാന്ഡിന്റെയും നെറ്റ് റണ്റേറ്റ് മറികടന്ന ഇന്ത്യ പോയിന്റ് ടേബിളില് അഫ്ഗാനെ പിന്നിലാക്കി മൂന്നാം സ്ഥാനത്തെത്തുകയും ചെയ്തു. Picture Source : Twitter ICC T20 WORLD CUP ആധിപത്യം പുലര്ത്തുന്ന പ്രകടനമായിരുന്നു ഞങ്ങളുടേത്, ഈ പ്രകടനം വീണ്ടും ആവര്ത്തിക്കാന് ഞങ്ങള് ആഗ്രഹിക്കുന്നു. ഇനി നവംബര് ഏഴിന് നടക്കാന് പോകുന്നത് രസകരമായ മത്സരമായിരിക്കും. അഫ്ഗാന് v ന്യൂസിലാന്ഡ് . ഇന്നത്തെ പ്രകടനത്തെ കുറിച്ച് കൂടുതല് പറയാന് ആഗ്രഹിക്കുന്നില്ല ഇത്തരം പ്രകടനം പുറത്തെടുക്കാന് സാധിക്കുമെന്ന് ഞങ്ങള്ക്ക് അറിയാമായിരുന്നു. Picture Source : Twitter ICC T20 WORLD CUP ഈ വേദിയില് ടോസ് എത്രത്തോളം നിര്ണായകമാണെന്ന് ഈ മത്സരം കാണിച്ചുതന്നു. അവരെ 110120 റണ്സില് ഒതുക്കാനായിരുന്നു ഞങ്ങളുടെ ലക്ഷ്യം. ആ ലക്ഷ്യത്തോടെയാണ് ഞങ്ങള് കളിക്കാനിറങ്ങിയത്. ബൗളര്മാര് മികച്ച പ്രകടനം പുറത്തെടുത്തു, ഒപ്പം കെ എല് രാഹുലും രോഹിത് ശര്മ്മയും. തുടക്കത്തില് 810 ഓവറിനുള്ളില് മത്സരം തീര്ക്കുന്നതിനെ പറ്റിയാണ് ഞങ്ങള് ചിന്തിച്ചത്. കൂടുതല് വേഗത്തില് റണ്സ് നേടാന് ഞങ്ങള് ആഗ്രഹിച്ചിരുന്നില്ല, കാരണം വിക്കറ്റുകള് നഷ്ടപെട്ടാല് വിജയിക്കാന് പിന്നീട് 20 പന്തുകള് അധികമായി വന്നേക്കാം. Picture Source : Twitter ICC T20 WORLD CUP സ്വാഭാവികമായി കളിച്ചാല് വേഗത്തില് തന്നെ റണ്സ് വരുമെന്ന് ഞങ്ങള്ക്ക് അറിയാമായിരുന്നു. ആദ്യ രണ്ട് മത്സരങ്ങളില് രണ്ട് അബദ്ധങ്ങള് സംഭവിച്ചു. ആ മത്സരങ്ങളില് തുടര്ച്ചയായി രണ്ട് മികച്ച ഓവറുകള് ഞങ്ങള്ക്ക് ലഭിച്ചില്ല. എതിര്ടീമുകള് നന്നായി പന്തെറിയുകയും സമ്മര്ദ്ദം ഉണ്ടാക്കിയെടുക്കുകയും ചെയ്തു. വിരാട് കോഹ്ലി പറഞ്ഞു. Picture Source : Twitter ICC T20 WORLD CUP